section_heading: Nuklearni program
paragraph_text: Ahmadinežad je veliki pobornik iranskog nuklearnog programa, za koji tvrdi da služi u mirnodopske svrhe. Opetovano je tvrdio kako proizvodnja nuklearnog oružja ne spada u politiku njegove vlade. Dodao je kako bi takva politika bila „ilegalna i protiv iranskih religijskih načela“,<ref>BBC: Ahmadinežad o nuklearnoj tehnologiji (perzijski jezik) te kako država s kulturom, logikom i civilizacijom ne treba nuklearno oružje, za razliku od onih zemalja koji političke probleme rješavaju silom. U intervjuu 2008. godine Ahmadinežad je izjavio kako su zemlje koje pokušavaju napraviti nuklearno oružje „politički nazadne države“ i da ih proizvodnja novih generacija čini „još nazadnijima“.<ref>PressTV: Ahmadinejad: Nuke arms seekers politically backward (rujan, 2008.)